钦定古今图书集成/明伦汇编/人事典/第109卷 > 《保生要录》 > 《论起居》
## 钦定古今图书集成/明伦汇编/人事典/第109卷 > 《保生要录》 > 《论起居》

“养生者形要小劳，无至大疲，故水流则清，滞则污。”养
生之人，欲血脉常行，如水之流，坐不欲至倦，行不欲
至劳，频行不已，然亦稍缓，即是小劳之术也。故“手足
欲时其屈伸，两臂欲左挽右挽如挽弓法，或两手如
拓石法，或双拳筑空，或手臂前后左右轻摆，或头顶
左右顾，或腰胯左右转，时俯时仰，或两手相促，细细”
捩如洗手法，或手掌相摩令热，掩目摩面，事间随意
为之，各十数过而已。每日频行，必身轻目明，筋节血
脉调畅，饮食易消，无所壅滞，体中少不佳快，为之即
解。旧引方太烦，崇贵之人不易为也。今此术不择时
节，亦无度数，乘间便作，而见效且速。

夫人夜卧欲自以手摩四肢胸腹十数遍，名为干沐
浴，卧侧而曲膝，益气力，常时浊唾则吐，清津则咽，常
以舌柱腭，聚清津而咽之，润五脏，悦肌肤，令人长寿
不老。《黄庭经》曰：为玉池，大和官，嗽咽灵液灾不干。又
曰：闭口屈舌食胎津，使我遂炼获飞仙，频叩齿，令齿
劳，又辟恶。夫人春时暑月，欲得晚眠早起，秋欲早眠
早起，冬欲早眠晏起。早不宜在鸡鸣前，晚不宜在日
旰后。热时欲舒畅，寒时欲收密，此合四气之宜，保身
益寿之道也。